title: Juan Blas y Ubide
text: Juan Blas y Ubide (Calatayú, 1852 - 1923) estió un advogato, escritor y politico aragonés.
  
  Yera almirato en Calatayú por o muito saputo que yera, por estar chent de gran frent y por estar ciudadano exemplar. Fació os estudios primarios con un monche cisterciense d'o Monesterio de Piedra y d'o Monesterio de San Lorient de l'Escorial, y dimpués as carreras de Dreito y Filosofía en Zaragoza.
  
  O granizo intrés por un pleito que tenió que esfender por a suya fayena y talmén por o exito d'a novela de Luis María López Allué Capuletos y Montescos, li ficioron escribir atra gran novela de costumbres aragonesas baixo lo títol de Sarica la borda en 1904 y reeditata en 1993, que ye una de las millors narracions aragonesas d'istos anyos. Ye ambientata en Cerrillares (Maluenda).
  
  Persona d'orden, carlista y de dreitas, fuyió enta Bayona con a proclamación d'a Primera Republica en 1873, tornando un par d'anyatas dimpués ta Madrit, ta fer bella clase de Retorica chunto de belatro treballo chicorrón. Torna ta Calatayú, do a escape funda o Círculo Católico de Obreros y o periodico La Derecha, amostrando Retorica y Poetica en o Colegio de Correa.
  
  Publicacions 
  Las caracolas cuentos aragoneses. Zaragoza, Abadia y Capapé, 1908?; 148 pág. + 1 hoja;8º mlla. (18 cm)
  El Licenciado de Escobar : Novela. Zaragoza, Mariano Escar, 1904; 227 pág. + 1 hoj. + 18;8º mlla. (19 cm)
  Sarica la Borda: Novela de costumbres aragonesas. Zaragoza, Mariano Escar, 1904; 429 pág. + 1 hoj.;8º mlla. (19 cm). (Reeditada en Zaragoza : La Val de Onsera, 1993)
  Modismos dialectales de Calatayud : (1877) : edición facsimilar / recogidos por D. Juan Blas y Ubide ; introduzión de Óscar Latas Alegre. Uesca : Publicazions d'o Consello d'a Fabla Aragonesa, 2007; 66 p.;21 cm
  
  Vinclos externos 
  Blas Ubide en la GEA.
  
  Bibliografía 
  López Landa, José María: Juan Blas y Ubide, bilbilitan. Tribuna del Ateneo Zaragozano, Zaragoza, 1946.
  Horno Liria, Luis: Blas Ubide, a distancia, Zaragoza, 1953.
  
  Advogaus d'Aragón
  Escritors d'Aragón
  Escritors en castellano
  Muertos en Calatayú
  Naixius de Calatayú
  Politicos d'Aragón
  1852 (naixencias)
  1923 (muertes)